Sául bân mɔ́n wōē Yonathán ai ńkunda bítá yā ó ngábə́ ai bɔ́, bə́sə̄ bə́ ngábə́ tɔá á Gɛva Bényamín; Bəfilísta bɔ̂ bə́ tɔ̄á ai miǹkán myábán á Mikmas. 17Ńdɔ miǹkunda bəsa bə́ byə́m mí ngátíe á ńkān bítá Bəfilísta məsú mə́lɛ́. Ǹkunda m̀bɔ́g ó kwí é zēn yǎ Ofra, ó kə́ə́ á Shual, 18éví m̀bɔ́g ó kwí é zēn yǎ Beth Horôn; éví lála ó nɔ̄ŋɔ́ é zēn yǎ ḿbīgīlí mvú məfan, m̀fag yǎ ńkōd ǹnam. 19Á Ísraɛ̂l ásə ǹlwî bikie a ngábə́ kig amú Bəfilísta bə́ ngádzó naa tə Ísraɛ̂l bálwī fɔ̄ɔ̄, tɔ məkɔ̌ŋ, tɔ akəŋ bítá. 20Ǹnam Ísraɛ̂l ósə ó ngábə́ énɔdɔ nâ ó sīgí á Bəfilísta nâ bâkə lwí bibag, avón, məfa, ai akəŋ. 21Bə́ yâgan ngab ébɛ̄ yǎ síkel ású ebag ai ovón, ngab dzyǎ yǎ síkel ású ǹdzəbán fa ai ǹnyoán ńtɔ́ŋ. 22Asú tē, ámǒs bítá, á ńkunda ósə̄ yā ó ngábə́ ai Sául bân Yonathán, tɔ mod m̀bɔ́g á ngābə́ bələ́ kig tɔ okəŋ bítá, tɔ akɔ̌ŋ. Hədá Sául bân Yonathán bɔ́ bə́ ngábə́ bələ́ ḿbyābán.